### Beslutningstema

I denne sag træffes beslutning om frigivelse af midler til projektering af renoveringsarbejde på to fredede broer, henholdsvis ved Lægan og [adresse].

### Historik

De to broer er ældre, nittede buebroer, som er bygget i tiden før Genforeningen. Begge stålbroer er fredet, med skrappe restriktioner på, hvad der må og kan udføres af konstruktive ændringer. Dette gælder også i forbindelse med nødvendig renovering og forstærkning. Det seneste særeftersyn, udført i efterår 2020, på begge broer viser, at ståloverbygningen under kørebanen er kraftigt angrebet af korrosion, hvilket vurderes at være kritisk for bygningsværkets integritet.

Tønder Kommune har de seneste 5 år udført flere forskellige særeftersyn og strategiplaner og opstillet renoveringsforslag, som løbende er drøftet og gennemgået med Slots-og Kulturstyrelsen.

### Sagsfremstilling

Idet begge broer er nedslidte, har et sammenligneligt vedholdelsesbehov og ligger indenfor en mindre afstand vurderer forvaltningen, at renovering af begge broer bør planlægges og projekteres samtidig, hvorefter broerne kan renoveres i forlængelse af hinanden indenfor 2 år. Forvaltningens vurdering beror på, at der herved kan opnås en synergieffekt, hvor udgifter til hhv. rådgiver og udførende entreprenør reduceres relativt. De afsatte midler til projektering bør derfor frigives nu, således at projekteringen kan påbegyndes.

Der er vurderet en udførelsestid på 6 måneder pr. bro, henholdsvis 15. marts - 15 . september 2024 og 15. marts - 15. september 2025. Rådgiveren har vurderet, at [adresse] bør renoveres først. Til renoveringsopgaven er afsat 9,7 mio kr. (Lægan) og 11,0 mio kr. (Møllehus) for overslagsårene 2024 og 2025. På grund af kraftige prisstigninger på energi, diverse råvarer, især stål, er overslag revideret således, at der forventes at skulle afsættes 12,3 mio kr. til broen ved [adresse] og 10,5 mio kr. til Lægan broen. Beløbene til renovering vil indgå i budgetforhandlingerne for 2024 og 2025.

Trafikken på [adresse], hvor begge broer er beliggende, er i størrelsen 1.300 - 1.400 biler pr. døgn, heraf ca. 10 lastbiler over 10,5 m.

I forbindelse med renoveringen vil broerne være spærret for passage. Lægan-broen har en sådan størrelse, at spærretiden kan reduceres ved anvendelse af erstatningsbro. Erstatningsbroen lejes af forsvaret og skal bestilles minimum 1 år før. Udvalget vil få forelagt en særskilt sag om leje af erstatningsbro. Lejen vil ca. være 2,5 mio. kr.

Nanni Laursen tilstand er problematisk i forhold til vægtbelastningen fra lastbiler og traktorer. Både helt aktuelt og også efter renoveringen vil broen ikke kunne passeres af to lastbiler samtidigt. På baggrund af dialog med Færdselspolitiet vil der blive opsat midlertidige skilte, der viser, at broerne ikke må passeres af to lastbiler samtidig. Forvaltningen vil på baggrund af erfaringerne med den midlertidige skiltning optage dialog med Færdselspolitiet om permanent skiltning.

Projekteringen forventes at kvalificere ovenstående forhold yderligere.

### Økonomi

Der er ved budgetforliget i 2022 afsat 1,256 mio kr. i 2023 til projektering, hvoraf 62.8 t.kr. er straksfrigivet.

### Direktøren for Teknik,/Miljø, Service og Beskæftigelse anbefaler,

at der gives en anlægsbevilling og rådighedsbeløbet på 1,1932 mio kr. frigives,

at indstillingen videresendes til Økonomiudvalget og Kommunalbestyrelsen.

### Beslutning

Indstillingen anbefales.